
ZAPISNIK
39. (trideset devete) sjednice Vijeća Mjesnog odbora Sopot, održane 27. kolovoza 2024. u prostorijama Mjesnog odbora Sopot, Ulica Viktora Kovačića 5, s početkom u 17:00 sati



NAZOČNI ČLANOVI VIJEĆA: 
Ramona Antić, Mladen Devčić, Josipa Dragičević, Iver Gredelj-Kovačić, Ajla Hrelja Bralić, Juraj Kralj, Danijel Ljuboja, Štefica Muhvić, Branka Rimac.

Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 39. sjednicu Vijeća Mjesnog odbora.

USVAJANJE ZAPISNIKA
Budući da nema primjedbi na zapisnik 38. sjednice, Vijeće jednoglasno prihvaća tekst zapisnika 38. sjednice Vijeća održane 16. srpnja 2024.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Vijeće jednoglasno prihvaća dnevni red koji glasi:
DNEVNI RED


1. Prijedlog zaključka o rješavanju prometne problematika na križanju Ehrlichove i Islandske ulice
2. Prijedlog zaključka o osiguranju trajnog pristupa na električnu i vodovodnu mrežu na javnim gradskim površinama na području Mjesnog odbora Sopot
3. Prijedlog zaključka o uvođenju zone 30 (Turinina ulica, Ehrlichova ulica i Ulica Viktora Kovačića)
4. Prijedlog zaključka o postupanju prema vranama
5. Prijedlog zaključka o postavljanju stupića zbog nepropisnog parkiranja u Turininoj ulici kod ulaza/izlaza SR Njemačke
6. Prijedlog godišnjeg izvještaja o izvršenju Financijskog plana Mjesnog odbora Sopot za 2023.
7. Pitanja, prijedlozi, obavijesti


Ad. 1. Prijedlog zaključka o rješavanju prometne problematika na križanju Ehrlichove i Islandske ulice
Članovi Vijeća primili su materijal uz poziv.
Nakon rasprave u kojoj sudjeluju Danijel Ljuboja, Ramona Antić, Mladen Devčić i Štefica Muhvić, Vijeće jednoglasno donosi

ZAKLJUČAK
o rješavanju prometne problematike na križanju Ehrlichove i Islandske ulice


1. Vijeće Mjesnog odbora Sopot ponovno je raspravljalo o rješavanju prometne problematike na križanju Ehrlichove i Islandske ulice. Naime, nadležni ured je u svibnju ove godine dostavio Rješenje koje još nije implementirano, a podrazumijevalo je uklanjanje 4 parkirna mjesta u Ehrlichovoj ulici kod križanja s Potočnjakovom, postavljanje uspornika na navedenom pješačkom prijelazu i ukidanje parkirnog mjesta radi bolje vidljivosti na križanju s Islandskom ulicom.
2. Samo u tjednu koji je prethodio 39. sjednici VMO Sopot, na križanju Ehrlichove i Islandske ulice dogodile su se dvije prometne nesreće.
3. Vijeće Mjesnog odbora Sopot hitno traži rješavanje gore navedenog problema radi sigurnosti građana, s obzirom da je križanje vrlo frekventno, a vidljivost smanjena te su mogućnosti nesreća vrlo velike.
4. Ovaj zaključak dostavlja se Vijeću Gradske četvrti Novi Zagreb – istok.


Ad. 2. Prijedlog zaključka o osiguranju trajnog pristupa na električnu i vodovodnu mrežu na javnim gradskim površinama na području Mjesnog odbora Sopot
[bookmark: _Hlk11838760]Članovi Vijeća primili su materijal uz poziv.
Predsjednik usmeno informira članove Vijeća o predmetnoj točki dnevnog reda.
Bez rasprave, Vijeće jednoglasno donosi



ZAKLJUČAK
o osiguranju trajnog pristupa na električnu i vodovodnu mrežu na javnim gradskim površinama na području Mjesnog odbora Sopot


1. Vijeće Mjesnog odbora Sopot raspravljalo je o osiguranju trajnog pristupa na električnu i vodovodnu mrežu na javnim gradskim površinama na području Mjesnog odbora Sopot.

2. Organiziranje manifestacija unutar Plana potreba 2024. bilo je gotovo nemoguće i osjetno skuplje s obzirom da ne postoje preduvjeti za realizaciju planiranog. Minimum za planiranje najjednostavnijeg javnog događanja zahtjeva dostupnu struju, a potom i vodu.

3. Vijeće Mjesnog odbora Sopot stoga traži od nadležnih institucija osiguranje trajnog pristupa na električnu i vodovodnu mrežu na javnim gradskim površina kako bi se omogućilo organiziranje manifestacija na području Mjesnog odbora Sopot.

4. Ovaj zaključak dostavlja se Vijeću Gradske četvrti Novi Zagreb – istok.

Ad. 3. Prijedlog zaključka o uvođenju zone 30 (Turinina ulica, Ehrlichova ulica i Ulica Viktora Kovačića)

Članovi Vijeća primili su materijal uz poziv.
Predsjednik usmeno informira članove Vijeća o predmetnoj točki dnevnog reda.
Nakon rasprave u kojoj sudjeluju Danijel Ljuboja, Ramona Antić, Mladen Devčić, Iver Gredelj-Kovačić i Štefica Muhvić, Vijeće jednoglasno donosi

ZAKLJUČAK
o uvođenju zone 30 (Turinina ulica, Ehrlichova ulica i Ulica Viktora Kovačića)

1. Vijeće Mjesnog odbora Sopot ponovno je raspravljalo o uvođenju zone 30 u Turininoj ulici, Ehrlichovoj ulici i Ulici Viktora Kovačića.
2. Unatoč postavljenim uspornicima i trenutnim ograničenjem brzine od 40 km/h, u Turininoj, Ehrlichovoj, kao i u Ulici Viktora Kovačića, sustavno se događaju prometne nezgode. U naselju s dva vrtića, osnovnom školom, učeničkim domom te tri srednje škole, a bez biciklističke infrastrukture, nužno je svim dostupnim sredstvima mijenjati svijest sudionika u prometu, te pozivati na oprez.
3. Vijeće Mjesnog odbora Sopot stoga traži od nadležnog gradskog ureda uvođenje zone 30 na gore navedenim lokacijama.
4. Ovaj zaključak dostavlja se Vijeću Gradske četvrti Novi Zagreb – istok

Ad. 4. Prijedlog zaključka o postupanju prema vranama

Članovi Vijeća primili su materijal uz poziv.
Predsjednik usmeno informira članove Vijeća o predmetnoj točki dnevnog reda.
Nakon rasprave u kojoj sudjeluju Danijel Ljuboja, Mladen Devčić, Ajla Hrelja Bralić i Štefica Muhvić, Vijeće jednoglasno donosi

ZAKLJUČAK
o postupanju prema vranama

1. Vijeće Mjesnog odbora Sopot ponovno je raspravljalo o postupanju prema vranama od strane nadležnih institucija.
2. Vijeće Mjesnog odbora Sopot izuzima se od prijavljivanja gnijezda vrana, s obzirom na nehumano postupanje prema istim od strane nadležnih službi.
3. Vijeće Mjesnog odbora Sopot nada se i pretpostavlja da postoje humaniji načini kontrole i smanjenja populacije vrana u Zagrebu od onih viđenih u praksi, te moli stručne informacije i pojašnjenje od strane nadležne službe vezane uz trenutne tendencije i alate za rješavanje problema suživota ljudi i vrana.
4. Ovaj zaključak dostavlja se Vijeću Gradske četvrti Novi Zagreb – istok.

Ad. 5. Prijedlog zaključka o postavljanju stupića zbog nepropisnog parkiranja u Turininoj ulici kod ulaza/izlaza SR Njemačke

Članovi Vijeća primili su materijal uz poziv.
Predsjednik usmeno informira članove Vijeća o predmetnoj točki dnevnog reda.
Nakon rasprave u kojoj sudjeluju Danijel Ljuboja, Ramona Antić, Mladen Devčić i Iver Gredelj-Kovačić, Vijeće jednoglasno donosi



ZAKLJUČAK
o postavljanju stupića zbog nepropisnog parkiranja u Turininoj ulici kod ulaza/izlaza SR Njemačke

1. Vijeće Mjesnog odbora Sopot raspravljalo je o prijedlogu građana D.O. da se postave stupići zbog nepropisnog parkiranja u Turininoj ulici kod ulaza/izlaza u SR Njemačku.
2. S obzirom da se u Turininoj ulici broj 5 nalazu Općinski sud, noćni klub, casino, veterinarska ambulanta, slastičarnica, ortodontska ambulanta i još nekoliko djelatnosti, te s obzirom na veliku fluktuaciju korisnika, na navedenoj adresi se unatoč znakovima zabrane parkiranja svakodnevno i sustavno nalaze nepropisno parkirani automobili na nogostupu koji smanjuju vidljivost i onemogućuju prolaz građanima.
3. Nekolicina građana već dulje vrijeme upozorava Vijeće Mjesnog odbora Sopot o ovoj situaciji.
4. Vijeće Mjesnog odbora Sopot stoga traži postavljanje stupića na navedenoj lokaciji prema priloženoj skici (u prilogu).
5. Ovaj zaključak dostavlja se Vijeću Gradske četvrti Novi Zagreb – istok.

Ad. 6. Prijedlog godišnjeg izvještaja o izvršenju Financijskog plana Mjesnog odbora Sopot za 2024.

Članovi Vijeća primili su materijal uz poziv.
Bez rasprave, Vijeće jednoglasno donosi

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Sopot za 2023.


Članak 1.
Godišnji izvještaj o izvršenju Financijskog plana Mjesnog odbora Sopot za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	
	RASHODI
	93.590,00
	93.590,00
	89.939,63
	96,10

	3
	RASHODI POSLOVANJA
	93.590,00
	93.590,00
	89.939,63
	96,10

	32
	Materijalni rashodi
	93.590,00
	93.590,00
	89.939,63
	96,10

	323
	Rashodi za usluge
	77.980,00
	77.980,00
	77.090,75
	98,86

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	77.980,00
	77.980,00
	77.090,75
	98,86

	
	ODRŽAVANJE JAVNIH POVRŠINA
	35.670,00
	35.670,00
	34.780,75
	97,51

	
	ODRŽAVANJE NERAZVRSTANIH CESTA
	42.310,00
	42.310,00
	42.310,00
	100,00

	329
	Ostali nespomenuti rashodi poslovanja
	15.610,00
	15.610,00
	12.848,88
	82,31

	3291
	Naknade za rad predstavničkih i izvršnih tijela, povjerenstava i slično
	14.330,00
	14.330,00
	12.512,40
	87,32

	3299
	Ostali nespomenuti rashodi poslovanja
	1.280,00
	1.280,00
	336,48
	26,29



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Sopot.


Ad. 7. Pitanja, prijedlozi, obavijesti
Danijel Ljuboja obavještava ostale vijećnike kako je projekt Ljeto na Krugu vrlo uspješno priveden kraju. Tai Chi treninge je posjetilo oko 150 građana, acappella koncert Kolo na Krugu posjetilo je oko 50 građana, Kino na Krugu oko 150, a Cirkus na Krugu oko 300 građana svih uzrasta. Također obavještava ostale vijećnike kako su do kraja 2024. godine u Sopotu osigurane još tri dječje predstave.

Budući da nitko ne traži riječ, predsjednik konstatira da je dnevni red iscrpljen i zaključuje sjednicu u 17:45, nakon 45 min trajanja.
Zapisnik sastavila:
Ramona Antić
[image: ]




KLASA: 024-08/23-003/1695
URBROJ: 251-13-11-9/006-24-2
Zagreb, 27. kolovoza 2024.


               Predsjednik
Vijeća Mjesnog odbora     Sopot
Danijel Ljuboja





























Izvješće o glasovanju na 39. sjednici Vijeća Mjesnog odbora Sopot dana 27. kolovoza 2024.


	

	
	
	
	
	
	
	
	
	
	
	
	
	
	
	
	
	

		Red. br.
	Članovi Vijeća
	Točka 1.
	Točka 2.
	Točka 3.
	Točka 4. 
	Točka 5.
	Točka 6.

	1
	Ramona Antić
	+
	+
	+
	+
	+
	+

	2
	Mladen Devčić
	+
	+
	+
	+
	+
	+

	3
	Josipa Dragičević
	+
	+
	+
	+
	+
	+

	4
	Iver Gredelj Kovačić 
	+
	+
	+
	+
	+
	+

	5
	Ajla Hrelja Bralić
	+
	+
	+
	+
	+
	+

	6
	Juraj Kralj
	+
	+
	+
	+
	+
	+

	7
	Danijel Ljuboja
	+
	+
	+
	+
	+
	+

	8
	Štefica Muhvić
	+
	+
	+
	+
	+
	+

	9
	Branka Rimac
	+
	+
	+
	+
	+
	+

	
	
	
	
	
	
	
	

	
	*  ZA=  +
	
	
	
	
	
	

	
	    PROTIV=  —
	
	
	
	
	
	

	
	    SUZDRŽAN=  0
	
	
	
	
	
	

	
	    NIJE PRISUTAN= prekrižiti ime
	
	
	
	



	[bookmark: _GoBack]
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	



image1.emf

image2.jpeg




